**ACTE necesare înscrierii în Programul “Euro 200”**

**ACTE necesare înscrierii în Programul “Euro 200” , conform**Legii nr. 269/2004, cu modificările și completările ulterioare:

1) Cererea tip conform modelului prevăzut în anexa nr. 2 a Legii 269/2004 (formular)

2) Copie a certificatului de naștere  sau a actului de identitate al studentului;

3) Copii ale certificatelor de naștere sau ale actelor de identitate, dupa caz, ale celorlalți membri ai familiei;

4) Adeverință de la instituțiile de învățământ/unitățile din care să rezulte calitatea de elev sau student a celorlalți frați/surori, cu specificarea faptului dacă au beneficiat sau nu de această facilitate, deoarece **ajutorul se acordă o singură dată în cadrul unei familii**;

5) Acte doveditoare, în original, privind veniturile brute cu caracter permanent realizate de către membrii familiei în luna precedentă depunerii cererii – în original;

6) Declarația pe propria răspundere a studentului/ei în sensul că venitul brut lunar pe membru de familie se încadrează în plafonul prevăzut **(500 RON)** și că dispun de diferența de bani pentru achiziționarea unui calculator cu o configurație minimă recomandată, conform Hotărârii nr. 395/04.05.2023:

a) pentru desktop-procesor cu frecvență nominală minimum 3.0 GHz; HDD minimum 500 GB sau SSD minimum 240 GB; RAM tip DDR3 sau DDR4 minimum 8 GB; monitor LCD sau LED cu diagonală minimum 18.5“ și rezoluție minimum 1.920 x 1.080; tastatură, mouse optic; cameră web;

b) pentru laptop, notebook, ultrabook și dispozitive echivalente - procesor cu minimum 2 nuclee; RAM tip DDR3 sau DDR4 minimum 8 GB; HDD minimum 500 GB sau SSD minimum 240 GB; diagonală minimum 14“; rezoluție minimum 1.366 x 768; cameră web.

Calculatoarele definite la alin. (2), a căror achiziționare se realizează prin ajutor financiar potrivit [Legii nr. 269/2004](https://legislatie.just.ro/Public/DetaliiDocumentAfis/242482), cu modificările și completările ulterioare, vor cuprinde în mod obligatoriu un sistem de operare licențiat.

7)  Adeverința eliberată de către facultate din care să rezulte că studentul a promovat cu minimum 45 de credite în anul universitar anterior depunerii cererii (cu excepția studenților din anul I), respectiv adeverință din care să rezulte calitatea de student (pentru studenții din anul I).

**NOTĂ:**

Pentru mai multe detalii, vă rugam să studiați legislația care reglementează Programul Euro 200:

-[Hotarâre nr. 395/04.05.2023](https://legislatie.just.ro/Public/DetaliiDocument/267618) privind modificarea Normelor metodologice pentru aplicarea Legii nr. 269/2004 privind acordarea unui ajutor financiar în vederea stimulării achiziționării de calculatoare, aprobate prin Hotărârea Guvernului nr. 1.294/2004

-[Legea nr. 269/2004](http://legislatie.just.ro/Public/DetaliiDocumentAfis/64679) privind acordarea unui ajutor financiar în vederea stimulării achiziționării de calculatoare;

-Hotărârea Guvernului nr. 1.294/2004 pentru aprobarea Normelor metodologice pentru aplicarea Legii nr. 269/2004 privind acordarea unui ajutor financiar în vederea stimulării achiziționării de calculatoare;

-Hotărâre nr. 297 din 3 mai 2018  pentru modificarea Normelor metodologice pentru aplicarea Legii nr. 269/2004 privind acordarea unui ajutor financiar în vederea stimulării achiziționării de calculatoare, aprobate prin HG nr. 1294/2004;

-Hotărâre nr. 225 din 26 martie 2020 privind modificarea Normelor metodologice pentru aplicarea Legii nr. 269/2004 privind acordarea unui ajutor financiar în vederea stimulării achiziționării de calculatoare, aprobate prin HG nr. 1294/2004.